# Abraham Orriols i Garcia

Abraham Orriols i Garcia (Berga, 20 de desembre de 1996) és un periodista català. Graduat en Periodisme a la Universitat Ramon Llull el 2018, forma part dels Serveis Informatius de Televisió de Catalunya. Prèviament havia treballat de reporter a Betevé. Actualment estudia un màster en Anàlisi Política a la Universitat Oberta de Catalunya. És membre de l'actual Junta de Govern del Col·legi de Periodistes de Catalunya, encapçalada pel degà Joan Maria Morros i Cuadras.
Orriols va començar a fer-se conegut arran de les mobilitzacions postsentència el 2019. Va cobrir els aldarulls ocorreguts a Catalunya equipat amb casc i armilla de premsa de color taronja, fet que va produir enrenou a les xarxes socials a conseqüència de l'aparença jove. Diversos programes de televisió d'humor i sàtira com Està Passant o Polònia van dedicar-li gags. Mesos després, va participar en el documental "El futur del català", produït pel Sense Ficció, en què el van caracteritzar i envellir per simular la hipotètica notícia sobre la mort de la llengua catalana.
En l'àmbit radiofònic, en diverses ocasions ha col·laborat amb El Matí de Catalunya Ràdio, El Suplement o La Tarda de Catalunya Ràdio, així com en retransmissions d'iCat. Esporàdicament també ha participat a la revista Mirall, a La Xarxa, a La Marató de TV3 i a la versió televisiva i radiofònica de l'APM.
A l'octubre del 2023, va publicar el seu primer llibre, Una vida a les muntanyes, editat per Ara Llibres, en el qual recull la vida de la Marina Vilalta, la pastora més vella de Catalunya.

## Publicacions

* Una vida a les muntanyes (2023, Ara Llibres)

## Referències

* ↑ «Abraham Orriols: “TV3 s'ha de rejovenir encara més, però cal que la redacció estigui equilibrada”». Comunicació 21, 05-11-2021.
* 1 2 Redacció «Abraham Orriols, el jove berguedà que triomfa a TV3». Regió 7, 28-10-2019.
* ↑ «Abraham Orriols (TV3) lamenta què li ha passat amb el català a la universitat». El Nacional, 28-09-2021.
* ↑ «El Col·legi de Periodistes té nova Junta de Govern». Col·legi de Periodistes de Catalunya, 06-04-2022.
* ↑ «Abraham Orriols: "Em sorprenien els comentaris a les xarxes entorn la meva edat"». Ràdio Manresa, Cadena SER, 05-03-2020.
* ↑ «Descobrim l'edat real d'Abraham Orriols, el reporter de TV3 amb cara de nen». L'Apocalipsi El Matí de Catalunya Ràdio, 12-02-2020.
* ↑ Prats, Carles. «Qui és l'àvia Remei?». Sense Ficció - TV3, 15-06-2022.
* ↑ Callol, Mònica Planas. «L’última dona que parlava català». Diari Ara, 16-06-2022.
* ↑ «Albert Segura y Adam Martín pilotan un verano especial en Catalunya Ràdio, lleno de música y deporte» (en castellà). Guía de la Radio, 20-07-2020. [Consulta: 18 agost 2020].
* ↑ «La presentació de la temporada d'estiu de Catalunya Ràdio, en una edició especial d'"El matí de Catalunya Ràdio" des de la plaça de la Vila de Vilanova i la Geltrú». Catalunya Ràdio, 14-07-2022. Arxivat de l'original el 2022-10-17. [Consulta: 17 octubre 2022].
* ↑ «La Tarda d'Estiu». Crisàlide.
* ↑ «Els experts - Abraham Orriols: "Tinc tota la intenció del món que em creixi d'una vegada barba"». iCat FM, 07-09-2021.
* ↑ «APM? - Abraham Orriols, el jove reporter de TV3, revela per fi la seva edat». Catalunya Ràdio - APM?, 21-10-2019.
* ↑ «Abraham Orriols sap coses del senyor misteriós de Mollerussa que ha guanyat 18.000.000 d'euros» (en en català). APM?, 23-12-2019.
* ↑ «Una vida a les muntanyes – Ara Llibres». [Consulta: 8 novembre 2023].
* ↑ CCMA. «Els matins - Abraham Orriols: "La Marina té 96 anys i des dels 5 treu a pasturar cada dia el ramat. És una dona extraordinària" - 3Cat». [Consulta: 8 novembre 2023].
* ↑ «Un llibre recull la vida de Marina Vilalta, la pastora més gran de Catalunya amb 96 anys». El 9 nou, 09-10-2023. [Consulta: 12 octubre 2023].